stanford-oval/wikipedia huggingface dataset:
ה'רנ"ד

ה'רנ"ד (5,254) ובקיצור רנ"ד – היא שנה עברית  אשר החלה ביום א' בתשרי, אור ל-12 בספטמבר 1493 (לפי הלוח היוליאני, שהיה נהוג אז), והסתיימה ביום כ"ט באלול, 31 באוגוסט 1494.
המולד של תשרי חל ביום רביעי, 10 שעות ו-807 חלקים. לפיכך זו שנה מסוג הכז. איננה מעוברת, ואורכה 354 ימים.
זו שנה רביעית לשמיטה, ושנת 10 במחזור העיבור ה-277. תקופת ניסן שבשנה זו היא תחילת שנת 18 (סימנה יחלדז) במחזור השמש ה-188.
שנה זו היא שנת 1,425 לחורבן הבית, ושנת 1,805 לשטרות.
אירועים

כ"ב בטבת – בשל גזירת גירוש על יהדות סיציליה, כ-36,000 יהודים מגורשים מסיציליה.
בצורת ומגפה בפאס ובסביבותיה, שבעקבותיהן רבים ממגורשי ספרד שהיגרו לעיר, שבו לספרד ונאלצו להמיר את דתם.
נפטרו

רבי יצחק עראמה, ראש ישיבה ודרשן מחכמי ספרד בדור הגירוש. מחבר "עקידת יצחק".
לוח שנה > מאפייני לוח השנה

שנה מסוג הכז, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
היכל הזיכרון הלאומי לזכר קורבנות פצצת האטום

| --- | --- |

 מידע כללי
 סוג:  אנדרטת מלחמה, peace museum 
 כתובת:  פארק השלום בנגסאקי 
 מיקום:  נגסאקי 
 מדינה:  יפן 
 הקמה ובנייה
 תקופת הבנייה:  ?–2002
 תאריך פתיחה רשמי:  יולי 2003 
 אדריכל:  אקירה קוריו 
 קואורדינטות:  32°46′22″N 129°51′54″E﻿ / ﻿32.77277778°N 129.865°E﻿ / 32.77277778; 129.865
 www.peace-nagasaki.go.jp
  (למפת יפן מוגדלת) טוקיו אוסקה סאפורו סנדאי ניאיגטה פוקואוקה נהה ד. קו.  צ. קו.  סין רוסיה ים יפן האוקיינוס השקט היכל הזיכרון הלאומי לזכר קורבנות פצצת האטום(למפת יפן רגילה) טוקיו אוסקה סאפורו סנדאי ניאיגטה פוקואוקה נהה ד. קו.  צ. קו.  סין רוסיה ים יפן האוקיינוס השקט היכל הזיכרון הלאומי לזכר קורבנות פצצת האטום
 
היכל הזיכרון הלאומי לזכר קורבנות פצצת האטום (ביפנית: 国立長崎原爆死没者追悼平和祈念館) הוא אתר הנצחה הממוקם בעיר נגסאקי שביפן, לזכר קורבנות הטלת פצצת האטום על העיר נגסאקי. אתר ההנצחה ממוקם בסמוך למוזיאון הפצצה האטומית ולפארק השלום.
אתר ההנצחה מנציח את זכרם של 150,000 קורבנות הפצצה. באתר מוצגים תמונות ועדויות של שורדי הפצצה.
האתר תוכנן על ידי האדריכל היפני אקירה קוריו והוקם בין נובמבר 2000 לדצמבר 2002. האתר כולל שני מפלסים. במפלס התחתון ממוקמים אזור ייעוץ וספריה, חדר הרצאות, חדר מולטימדיה המציג תמונות של תוצאות הפצצה, ואולם זיכרון ובו 12 עמודי אור המסמלים את התקווה לשלום.
במפלס העליון תערוכת קבע ובה קטעי יומנים של שורדים, וכן תצפית על אולם הזיכרון. עיקר המפלס העליון הוא בריכת מים דרכה ניתן לראות את עמודי האור מהמפלס התחתון.
המינהל הכללי לביטחון פנים (אלג'יריה)

|  מידע כללי |
| --- | --- |
 מדינה:  אלג'יריה 
 
המינהל הכללי לביטחון פנים (בצרפתית: Direction générale de la Sécurité intérieure, בראשי תיבות: DGSI), המכונה לפעמים פשוט ביטחון פנים (SI), הוא שירות הביון האלג'יראי מאז 2016, יורש מחלקת המודיעין והביטחון (DRS). המינהל פועל בשיתוף פעולה עם המנהלת הכללית לביטחון חוץ (DGDSE) והמנהלת הכללית למודיעין טכני (DGRT) על מנת להגן על האינטרסים החיוניים של המדינה. השירות הוקם בדמות המקבילה הצרפתית, DGSI.
ראשי המינהל > ראשי מחלקת ביטחון הפנים במחלקת המודיעין והביטחון

באשיר טרטאג (20 בדצמבר 2001 עד 25 בספטמבר 2013)
עבדול חמיד בן דאוד (25 בספטמבר 2013 עד יולי 2015)
בורה ראזיק (יולי 2015 עד 21 באפריל 2019)
ואסיני בואצה (21 באפריל 2019 עד 13 באפריל 2020)
עבדול גאני ראשידי (13 באפריל 2020 עד 19 ביולי 2022)
ג'מאל כחל (19 ביולי 2022 ואילך)
הופנהיים (כדורגל נשים)

קבוצת הנשים של המועדון טה. אס. גה. 1899 הופנהיים (בגרמנית: TSG 1899 Hoffenheim Frauen) היא קבוצת כדורגל נשים גרמנית הפועלת בהופנהיים (כיום חלק מזינסהיים). נכון לעונת 2022-2023, משחקת הקבוצה בבונדסליגה לנשים, הליגה הראשונה בגרמניה.
בניגוד לרוב המוחלט של קבוצות הצמרת האירופיות, המייצגות ערים גדולות, הופנהיים מייצגת יישוב קטן: הופנהיים עצמה מונה כ-3,200 תושבים והייתה למעשה כפר עד 1972, עת סופחה לעיר זינסהיים, המונה כ-35,000 תושבים. עד שנות התשעים של המאה העשרים היה מועדון הספורט של הופנהיים מועדון חובבני ששיחק בליגות הנמוכות. עלייתו של המועדון הקטן לרמות הגבוהות בכדורגל הגרמני התרחשה הודות לתמיכתו הכספית של דיטמאר הופ, יליד המקום ובוגר קבוצת הנוער של המועדון, שהוא ממייסדי ענקית התוכנה SAP.
היסטוריה

בשנת 2000, מועדונים ממילהאוזן(גר') וסט. לאון(גר') הקימו קבוצת משחק עבור נערות. לאחר זכייה במספר אליפויות וגביעים, עלה שמו של המועדון הקטן במהירות והפך לאחד מהמועדונים המובילים בכדורגל הנשים של באדן(גר'). לקראת עונת 2006/07, המועדון, תחת השם הופנהיים/סט. לאון, פתח קבוצת נשים רשמית תחת ניהולם של הולגר אובלנדר ואודו מץ, שהתחרתה בליגת באדן וזכתה באליפות באותה עונה. בסוף העונה התפרק הקשר בין המועדונים, וכל הקבוצות עברו לניהול מועדון הספורט הופנהיים. הפירוק היה הכרחי כיוון שלפי חוקת ההתאחדות לכדורגל הגרמנית יש איסור על קיום קבוצה המנוהלת על-ידי מספר מועדונים. מאותה סיבה, בעונת 2006/07, קבוצות הנוער של המועדון שיחקו תחת שמות שונים באוברליגה באדן-וירטמברג, הליגה הבכירה באותן השנים.
בעונה הראשונה של פעילות המועדון תחת הופנהיים, זכתה הקבוצה באליפות ליגת ההתאחדות של באדן, כשהיא כובשת 152 שערים ב-20 משחקים. בנוסף, קבוצות הנשים של המועדון סיפקו חידוש בהיסטוריה של גביע באדן, כשהקבוצה הראשונה והשנייה של המועדון שיחקו האחת נגד השנייה בגמר גביע באדן, כשהקבוצה הראשונה מנצחת 8:2. עם זכייתה בגביע מדינת באדן העפילה הופנהיים לגביע הגרמני, בו הפסידה בסיבוב הראשון בפנדלים לקבוצת הבונדסליגה השנייה(אנ') דאז, באייר לברקוזן.
גם בעונת 2008/09 בה שיחקה הופנהיים באוברליגה, הבטיחה הקבוצה את האליפות עם הבקעה של למעלה מ-100 שערים, ועלתה לדרג השלישי בליגות הגרמניות, הרגיונליגה(אנ') במחוז דרום. בעונת 2009/10 ניצחה הופנהיים בסיבוב הראשון בגביע הגרמני את לוצ'גאו(גר') מהליגה השנייה, ובסיבוב השני הפסידה לזינדלפינגן(אנ'). באותה עונה זכתה הופנהיים באליפות הרגיונליגה במחוז דרום, והשלימה את עליית-הליגה הרביעית ברציפות כשעלתה לבונדסליגה השנייה במחוז דרום. בשתי העונות הבאות, סיימה הקבוצה במקום השלישי והשני בבונדסליגה השנייה.
לאורך עונת 2012/13, נלחמו הופנהיים וקלן(אנ') על העלייה לבונדסליגה. במחזור הסיום, שתי המתמודדות על האליפות נפגשו למשחק בהופנהיים. לעיני 3050 צופים, שיא חדש בליגה השנייה, נפרדו שתי הקבוצות בתיקו 3:3, מה שהבטיח את עלייתה של הופנהיים לבונדסליגה. במהלך אותה עונה, הפכה שחקנית הקבוצה, בירגיט פרינץ, לכדורגלנית עם מספר ההופעות הרב בהיסטוריה של נבחרת גרמניה.
מכאן ואילך החלה הופנהיים לקבע את מעמדה בבונדסליגה, כשאת עונת העלייה היא מסיימת במקום התשיעי בטבלה. בעונת 2014/15 סיימה הקבוצה במקום השישי בטבלה. את עונת 2019/20 סיימה הופנהיים במקום השלישי בבונדסליגה, מה שהבטיח לה מקום בעונת 2020/21 בליגת האלופות. הופנהיים הודחה מליגת האלופות כבר בשלב הבתים, לאחר שסיימה במקום השלישי אחרי ברצלונה וארסנל.
קבוצות בת > הופנהיים ||

קבוצת המילואים של הופנהיים עלתה לרגיונליגה במחוז דרום ב-2012 ובאותה עונה סיימה במקום השני בליגה. בתום עונת 2013/14 זכתה הקבוצה באליפות הרגיונליגה ועלתה לבונדסליגה השנייה במחוז דרום. בעונות 2016/17 ו-2017/18 זכתה הקבוצה באליפות הבונדסליגה השנייה, אך לא יכלה לעלות לבונדסליגה הראשונה עקב החוק האוסר על שתי קבוצות מאותו המועדון לשחק באותה הליגה.
קבוצות בת > קבוצות נוער

קבוצות הנוער של הופנהיים משחקות בבונסדליגה הצעירה(גר') במגוון גילאים. הישג השיא של קבוצות הנוער של הופנהיים היה כשזכו באליפות גרמניה ב-2012. בעונת 2012/13 העמיד המועדון 10 קבוצות כדורגל נשים במגוון גילאים.
הוגו ג'ונסטון-ברט

| --- | --- |

 לידה:  10 באוקטובר 1988 (בן 35) אדינבורו, הממלכה המאוחדת 
 מדינה:  אוסטרליה, הממלכה המאוחדת 
 תקופת הפעילות:  מ-2009 
 מקום לימודים:  המכון הלאומי לאמנות דרמטית 
 פרופיל ב-IMDb
 
הוגו קינגסלי ג'ונסטון-ברט (באנגלית: Hugo Johnstone-Burt נולד ב-10 באוקטובר 1988) הוא שחקן סקוטי-אוסטרלי.
חיים מוקדמים

ג'ונסטון-ברט נולד באדינבורו, סקוטלנד. כשהיה בן שנתיים עברה משפחתו לאוסטרליה והוא גדל בסידני. הוריו שירתו בחיל הים. אחיו משרת בצבא ואילו אחותו עורכת דין. הוא למד במכון הלאומי לאמנות הדרמה (NIDA)
קריירה

ג'ונסטון-ברט החל את הקריירה שלו כשהופיע במספר סרטים עצמאיים. שבוע לפני שסיים את לימודיו ב-NIDA, לוהק ג'ונסטון-ברט לתפקיד בעיבוד הטלוויזיה לרומן "Cloudstreet" של טים ווינטון.  על הופעתו, היה מועמד לפרס Astra בקטגוריית הכישרון החדש הטוב ביותר ולהופעה המצטיינת ביותר של שחקן לשנת 2012.  באותה שנה הופיע בסרטו של ג'ון דויגן, "Careless Love".
בשנת 2011 לוהק לתפקיד בסדרת הטלוויזיה "Miss Fisher's Murder Mysteries".  הוא שיחזר את תפקידו גם בעונה השנייה.
במרץ 2012 החל ג'ונסטון-ברט לשחק בסדרת הדרמה "טריקי ביזנס".  חודש לאחר מכן, חשף כי הצטלם לתפקיד אורח לאופרת הסבון "קרוב רחוק". .  בשנת 2013 הופיע לצד מגדה סובנסקי בסרט הדרמה המוזיקלית "Goddess".
ב-2015, המשיך להופיע בעונה השלישית של הסדרה "Miss Fisher's Murder Mysteries".
בשנת 2015 שיחק בתפקיד ראשי בסרט העלילתי סן אנדראס, לצד דוויין ג'ונסון.   ג'ונסטון-ברט הופיע בסדרת הדרמה של רשת עשר The Wrong Girl בתור וינסנט, אחיה של הדמות הראשית לילי בגילומה של ג'סיקה מארה.   הוא שיחזר את תפקידו של יו קולינס בסרט העלילתי "Miss Fisher and the Crypt of Tears" משנת 2020. הסרט צולם במלבורן ובמרוקו בשנת 2018.  בשנה שלאחר מכן, הוא הופיע בסדרה הקומית של ריק דונלד Australia's Sexiest Tradie .
בשנת 2023, ג'ונסטון-ברט גילם את הנרי ברוד בסדרת הדרמה הבריטית "Ten Pound Poms". באותה שנה הופיע בסיטקום הבריטי Queen of Oz.
בשנת 2024 שיחק במיני-סדרה "Roast Night".
חיים אישיים

ג'ונסטון-ברט נמצא במערכת יחסים עם כתבת החדשות ג'ולי סנוק מאז 2016.  בני הזוג הכריזו על אירוסיהם בנובמבר 2019,  הם נישאו בהרים הכחולים במרץ 2021, לאחר שדחו את הטקס פעמיים בשל מגפת הקורונה.
פילמוגרפיה

| שנה | כותרת | תפקיד | הערות |
| --- | --- | --- | --- |
| 2009 | Nicky Two-Tone | ניקי |  |
| 2010 | Feeling Lucky | טד |  |
| 2010 | Before the Rain | ניקי |  |
| 2010 | Underbelly: The Golden Mile | אדם אנדריוס |  |
| 2010 | Search | דייב | סרט קצר |
| 2010 | רייק | טראוויס | פרק: "R vs Tanner" |
| 2011 | Sea Patrol | קורי | פרק: "Eye for an Eye" |
| 2011 | Cloudstreet | פיש לם |  |
| 2012 | Careless Love | סב |  |
| 2012–2015 | Miss Fisher's Murder Mysteries | יו קולינס | תפקיד ראשי |
| 2012 | Tricky Business | אלכס רודן |  |
| 2012–2013 | קרוב רחוק | ג'רמי שארפ | תפקיד חוזר |
| 2013 | Goddess | רלף | סרט באורך מלא |
| 2013 | אקדמיה לריקוד | ניק | פרק: "Second Chances" |
| 2015 | סן אנדראס | בן טיילור | סרט באורך מלא |
| 2016–2017 | The Wrong Girl | וינסנט וודוורד | תפקיד ראשי |
| 2020 | Miss Fisher and the Crypt of Tears | יו קולינס | סרט באורך מלא |
| 2021 | Australia's Sexiest Tradie | סטיב |  |
| 2023 | Ten Pound Poms | הנרי ברואד |  |
| 2023 | Queen of Oz | אוגוסטוס ריד | פרק: "Ginger Eyebrows" and "Royal Tinder" |
| 2024 | Roast Night | טומי טרנר | מיני סדרה, 6 פרקים |
היפודרום

הריסות ההיפודרום בעיר הרומית אפרודיסיאס, כיום בטורקיה.
היפודרום (מיוונית: ἵππος, היפוס - סוס ו-δρόμος, דרומוס - מסלול, מרוץ) הוא מסלול מרוצי סוסים ומרכבות, שהיה בשימוש מהתקופה הארכאית ביוון ועד התקופה הביזנטית. גם כיום קיימים מספר אתרי מרוצי סוסים ששמם "היפודרום", לדוגמה במוסקבה ובברלין. השימוש בהיפודרום נמצא כבר ביוון העתיקה בראשית המשחקים האולימפיים ועיקרו מסלול מרוצי סוסים שעשוי מקרקע כבושה. ההיפודרום פותח באופן משמעותי בתקופה הרומית, בה קיבל מאפיינים ארכיטקטוניים ברורים, וארח אירועים מסוגים שונים. במזרח התיכון נבנו ההיפודרומים הראשונים על ידי הורדוס, בירושלים, יריחו וקיסריה.
רקע

למרוצי המרכבות הרתומות לסוסים מסורת ארוכה בעולם היווני. בשנת 680 לפנ' נכללו לראשונה מרוצי סוסים במסגרת המשחקים האולימפיים. המרוצים נערכו בהיפודרום, שכלל משטח רחב ידיים על קרקע כבושה. היפודרומים נוספים מהתקופה הארכאית נבנו גם במרכזי הפולחן בדלפי, בקורינתוס ובדלוס, ובערי-המדינה של אתונה, ספרטה ומנטיניאה.
בתקופה הארכאית היה ההיפודרום סמל מובהק של השכבות האריסטוקרטיות. כיוון שגידול סוסים היה עיסוק יקר למדי, וכיון שצוותי הסוסים והכרכרות מומנו באמצעים פרטיים ולא על ידי ערי-המדינה השונות, הוגבלה התחרות באופן מעשׂי לאריסטוקרטיה. ההשתתפות במרוצי הסוסים המחישה את מעמדו הגבוה ואת יכולתו הכלכלית של המממן בעירו הוא, בעוד שהמפגש התחרותי עצמו יצר חוג אריסטוקרטי מגובש - מחוץ לתחומה של עיר-המדינה.
להיפודרום היווני הארכאי והקלאסי, לא הייתה הגדרה ארכיטקטונית קבועה, ולא היו סידורים שתחמו והגדירו במדויק את מידותיו. לא הייתה גם הפרדה ברורה בין המסלול לבין הצופים. עם זאת, דאגו היוונים להזנקה אחידה של המרכבות. הארכאולוג ארתור סג"ל טוען כי מתקן מעין זה כבר היה באולימפיה במאה החמישית לפנה"ס. ממדיו הגדולים של ההיפודרום הביאו לכך שלעיתים קרובות נבנה מחוץ לגבולות המתחמים המקודשים (למשל באולימפיה ובדלפי).
הרומאים, בדומה ליוונים, היו להוטים אחר מרוצי המרכבות, אך בדרכם האופיינית העניקו להיפודרום הגדרה ארכיטקטונית מדויקת וקראו להיפודרום בשם "קירקוס". היה זה מתקן גדול מידות. אורכו הממוצע היה כ-500 מ' ועיקרו מסלול של קרקע כבושה תחומה בקיר מגן גבוה.
בקירקוס (בלטינית: Circus) התקיימו מרוצי סוסים, מרוצי מרכבות וכן שימש זירת שעשועים ומקום בו נערכו מופעים ואירועים המוניים אחרים. תחרות הרכיבה, הסתברה היטב, ובמיוחד, על רקע כוחו ההולך וגובר של ההמון, מחוסר העבודה, אשר הצטופף בעיר רומא וזכה למופעי ראווה מרשימים. בדרך זו ביקשו השליטים לחזק את נאמנות ההמון כלפיהם ולאפשר מוצא לפורקן יצריו. ההבדל העיקרי בין התרבות ההלנית לרומית: הראשונה פנתה לספורטאיות, והשנייה - לקהל הצופים.
במזרח ההלניסטי נכללו מרוצי-סוסים בתחרויות האתלטיקה, בהתאם למסורת היוונית שרווחה שם. לא כן ברומא ובפרובינציות המערביות של האימפריה, שם הייתה הפרדה מוחלטת בין השניים. במזרח ההלניסטי נערכו התחרויות באצטדיון או בהיפודרום. ההיפודרום, המכונה לעיתים גם "אצטדיון" במקורות ההיסטוריים, ובמקרים מסוימים אף נקרא "אמפיתיאטרון", נבנה במרחב הארץ-ישראלי באופן שיוכל למלא את שני התפקידים. אורכו של ההיפודרום התאים לשני סוגי התחרות ורוחבו איפשר מרוצי-סוסים בתוך הבניין.
ה"אמפיתיאטרון" שבנה הורדוס - מבנה שעשועים רב-תכליתי

צורת ה"אמפיתיאטרון" של הורדוס דומה לזו של היפודרום, דוגמת אלה שנחשפו ביריחו, בשכם ובג'רש. על-סמך מיקומו, צורת בנייתו, הנוף הנשקף ממנו ותאריך בנייתו ניתן לקבוע ללא ספק, שזהו המבנה שמתאר יוסף בן מתתיהו. מן התיאורים השונים ניתן לראות, כי בימיו של הורדוס לא הייתה הבחנה ברורה בין המבנים שאנו מכנים היום "אמפיתיאטרון" ו"היפודרום". המונח "אמפיתיאטרון" שמשתמש בו יוסף בן מתתיהו הוא כוללני, ואינו תואם את האמפיתיאטרון הרומי התקני. במבני השעשועים שנקראו בתקופת הורדוס בשם "אמפיתיאטרון", הן על ידי יוסף בן מתתיהו והן על ידי אחרים, התנהלו פעילויות מגוונות, וביניהן גם תחרויות ספורט ומרוצי-סוסים ומרכבות. בחגיגות שקיים הורדוס לכבוד הקיסר אוגוסטוס בצמד מבני השעשועים שבירושלים הוצגו מחזות ונערכו תחרויות התעמלות והתגוששות, מרוצי מרכבות רתומות לסוסים, מרוצי-סוסים ואף קרבות בין בני-אדם שנידונו למיתה ובין חיות. בחגיגות שערך הורדוס בקיסריה לרגל סיום בנייתה (שנת 10 לפני סה"נ) נכללו הצגות, מופעי ספורט, קרבות גלדיאטורים, משחקי ציד ומרוצי סוסים ומרכבות.
במשך יותר ממאה שנה היה ה"אמפיתיאטרון" של הורדוס מבנה רב-תכליתי, ואילו במאה השנייה חל בו שינוי משמעותי. חלקו הדרומי של המבנה הופרד מן החלק הצפוני באמצעות קיר מעוגל, שנבנה במרחק של כ-130 מ' מצפון לפתח שבקצה העגול הדרומי. המבנה המוקטן שימש עתה רק למטרה אחת: קרבות גלדיאטורים ומשחקי ציד, והוא מילא תפקיד של אמפיתיאטרון רומי. אין ספק, שחללים אלה מילאו תפקיד בהפעלת אמפיתיאטרון, אולי להחזקת החיות לפני המופעים, בדומה לחללים שבכל אמפיתיאטרון רומי תקני, כגון בקולוסאום ברומא ובאמפיתיאטרום שנחשף בבית גוברין. קיצור ה"אמפיתיאטרון" של הורדוס נעשה במקביל לבנייתו של היפודרום גדול יותר בחלק המזרחי של קיסריה.
התופעה הזאת של קיצור היפודרום והפיכתו לאמפיתיאטרום אפשר למצוא גם בהיפודרומים נוספים שנחשפו בארץ-ישראל, כגון גרש, בית שאן ושכם. ה"אמפיתיאטרון" של הורדוס שנחשף בקיסריה היה בעל הזירה הגדולה ביותר. קיסריה הקדימה את הערים הנ"ל, הן בהקמת היפודרום- ה"אמפיתיאטרון" של הורדוס- הן בקיצור המבנה ובהפיכתו לאמפיתיאטרום רומי בעל מבנה סגלגל. חפירות מבני השעשועים בגרש, בבית שאן ובשכם העלו, כי השינוי מהיפודרום לאמפיתיאטרום נעשה המאה השלישית לספירת הנוצרים. ע"פ פורת, אין בידנו מידע אם השינוי נעשה בעקבות שינויים ודרישות של קהל הצופים או בגלל המשבר הכלכלי של אמצע המאה השלישית לספירת הנוצרים.
בראשית המאה השלישית פסק השימוש במבנה השעשועים המקוצר שהותקן בחלקו הדרומי של ה"אמפיתיאטרון" של הורדוס. המבנה ניטש ומולא בעפר ובאשפה, ובתקופה הביזנטית נבנו במקום בתים ומיתקנים. נראה כי הסיבה העיקרית לשינוי הייתה בנייתו של אמפיתיאטרון תקני לקרבות גלדיאטורים ומשחקי ציד בצפון-מזרח העיר, שהוא האמפיתיאטרון שגלה רייפנברג.
היפודרומים מפורסמים

ההיפודרום של קונסטנטינופול הוא היפודרום אשר שימש כמרכז הספורט והתרבות של קונסטנטינופול, בירת האימפריה הביזנטית. ההיפודרום שימש למרוצי מרכבות ומרוצי סוסים - שהיו ספורט נפוץ וחלק מתרבות הפנאי בתקופות ההלניסטית, הרומאית והביזנטית. לאורך כל התקופה הביזנטית היה ההיפודרום מרכז התרבות והחברה של העיר.
בעיר מוסקבה מתקני ספורט רבים - בעיר 63 אצטדיוני ספורט נוסף על 8 מגרשי כדורגל ו-8 אולמות אתלטיקה. בנוסף ממוקמים בעיר 40 מתחמי ספורט ובהם 24 מגרשי החלקה על הקרח ו-7 מסלולי מרוצי סוסים (הגדול שבהם ההיפודרום המרכזי של מוסקבה אשר נוסד בשנת 1834
ההיפודרום בתסלוניקי ידוע כזירה של מרחץ דמים אשר מתוארת בידי גיבון בשנת 390 לספירה, כאשר הקיסר תאודוסיאוס הכניס לזירה בין 7000-15,000 איש אשר הומתו במסווה של משחקים כעונש על הרצח של שר הצבא.
לקריאה נוספת

ציונה גרוסמרק, "אלוהים וזירת השעשועים הרומית", מועד: שנתון למדעי היהדות ,17 : 90-67, 2007.
זאב וייס, "תרבות הפנאי הרומית והשפעתה על יהודי ארץ-ישראל", קדמוניות: רבעון לעתיקות ארץ-ישראל וארצות המקרא, כ"ח (109): 19-2, 1995.
אהוד נצר, "ההיפודרום שבנה הורדוס ביריחו", קדמוניות: רבעון לעתיקות ארץ-ישראל וארצות המקרא, י"ג (51–52) : 107-104, 1980.
ארתור סגל, "מתקני שעשועים וספורט בארץ-ישראל ובעולם היווני-רומי", אריאל, ט"ו (102–103): 146-134, 1994.
יוסף פורת, "ה"אמפיתיאטרון" שבנה הורדוס בקיסריה וגלגוליו המאוחרים", קדמוניות: רבעון לעתיקות ארץ-ישראל וארצות המקרא, כ"ט (112): 99-93, 1996.
עמוס קלונר, "היפודרום/אמפיתיאטרון בירושלים", חידושים בחקר ירושלים, 6: 86-75, 2000.
Patrich, Joseph, "Herod's hippodrome-stadium at Caesarea and the games conduucted therein", Leuven:Peeters, 2002.
Netzer, Ehud, "The architecture of Herod,the great builder", Tubingen:Mohr Siebeck, 2006.
Höcker, Christoph. 2005. "Hippodromos", Brill's New Pauly: Encyclopedia of the Ancient World vol. 6.
הערות שוליים

1 2  ארתור סגל, "מתקני שעשועים וספורט בארץ-ישראל ובעולם היווני-רומי", אריאל, ט"ו (102–103)(1994), עמ' 137.
1 2  ג. ציונה, "אלוהים וזירת השעשועים הרומית", מועד: שנתון למדעי היהדות,17 (2007), עמ' 68.
1 2 3  ו. זאב, "תרבות הפנאי הרומית והשפעתה על יהודי ארץ-ישראל", קדמוניות, כ"ח (109) (1995), עמ' 8.
1 2 3  ו. זאב, "תרבות הפנאי הרומית והשפעתה על יהודי ארץ-ישראל", קדמוניות, כ"ח (109) (1995), עמ' 9.
↑  ק. עמוס, "היפודרום/אמפיתיאטרון בירושלים", חידושים בחקר ירושלים, 6 (2000), עמ' 80-79.
↑  ק. עמוס, "היפודרום/אמפיתיאטרון בירושלים", חידושים בחקר ירושלים, 6 (2000), עמ' 82.
1 2  ו. זאב, "תרבות הפנאי הרומית והשפעתה על יהודי ארץ-ישראל", קדמוניות, כ"ח (109) (1995),עמ' 9-8.
↑  ו. זאב, "תרבות הפנאי הרומית והשפעתה על יהודי ארץ-ישראל", קדמוניות, כ"ח (109) (1995), עמ' 10.
↑  ו. זאב, "תרבות הפנאי הרומית והשפעתה על יהודי ארץ-ישראל", קדמוניות, כ"ח (109) (1995),עמ' 11–12.
1 2  נ. אהוד, "ההיפודרום שבנה הורדוס ביריחו", קדמוניות, י"ג (51–52) (1980), עמ' 104.
↑  104-אהוד
↑  נ. אהוד, "ההיפודרום שבנה הורדוס ביריחו", קדמוניות, י"ג (51–52) (1980), עמ' 106-105.
↑  נ. אהוד, "ההיפודרום שבנה הורדוס ביריחו", קדמוניות, י"ג (51–52) (1980), עמ'107-106.
↑  נ. אהוד, "ההיפודרום שבנה הורדוס ביריחו", קדמוניות, י"ג (51–52) (1980), עמ' 107.
↑  יוסף בן מתתיהו, תולדות מלחמת היהודים ברומאים, כרמל
↑  פ' יוסף, "ה"אמפיתיאטרון" שבנה הורדוס בקיסריה וגלגוליו המאוחרים", קדמוניות, כ"ט (112) (1996), עמ' 96.
1 2  פ. יוסף, "ה"אמפיתיאטרון" שבנה הורדוס בקיסריה וגלגוליו המאוחרים", קדמוניות, כ"ט (112) (1996), עמ' 98.
↑  .Michael ,Vickers,"The hippodrome at Thessaloniki", Vickers The Journal of Roman studies, pp 25-32 .1972
חלק מהריסות ההיפודרום בקיסריה.
בחפירה בחלק הדרומי מזרחי של בית שאן נתגלתה שורת חנויות. בכניסה לאחת מהן שובץ הפסיפס הבא, המתוארך לתקופה הביזנטית. במרכזו הכתובת "לניצחון הטיכה של הכחולים" ביוונית - בקריאת עידוד לסיעת הכחולים, אחת משתי סיעות הקירקס בהיפודרום באותה תקופה.
ההיפודרום הרומי בקיסריה בשימוש חוזר בשנת 2004.
מפה של הרובע האימפריאלי בקונסטנטינופול עם ההיפודרום בחלק המערבי.
המינהל הלאומי לאבטחת סודות מדינה (סין)

המינהל הלאומי לאבטחת סודות מדינה (בסינית מפושטת: 中共中央保密委员会办公室; בפין-יין: zhōnggòng zhōngyāng bǎomì wěiyuán huìbàn gōngshì; מילולית: ועדת הביטחון של הוועד המרכזי של מק"ס) הוא זרוע ממשלתית של הרפובליקה העממית של סין שהיא חלק מקהילת המודיעין של סין העממית. בתפקיד מנהל המינהל - שיה יונג.
זהו ארגון של מועצת המדינה המופקד על שמירת מידע חסוי הנוגע לביטחון המדינה. לצד ארגון זה פועל גם הוועד המרכזי להגנת סודות מדינה. הארגון מאבטח בניינים ממשלתיים, שומר בחשאיות פעילויות צבאיות חשאיות ומבצעים, הארגון מנטר מועמדים לתפקידים בכירים במשרד לביטחון המדינה ובעמדות מפתח במדינה, ארגון זה הוא במידה רבה מקביל למלמ"ב הישראלי ובעל סמכויות נרחבות לחקירת בכירים.
מבנה

משרד המדע והטכנולוגיה
ביטחון הטכנולוגיה - גוף האחראי על אבטחת התעשיות הטכנולוגיות האסטרטגיות של סין.
ראו גם

הממונה על הביטחון במשרד הביטחון
המינהל השמיני של המטה הכללי הרוסי
השירות להגנה על סודות מדינה
היכל ההרמוניה המרכזית

| --- | --- |

 מידע כללי
 סוג:  מבואה 
 מדינה:  הרפובליקה העממית של סין 
 קואורדינטות:  39°54′59″N 116°23′26″E﻿ / ﻿39.91647222°N 116.39061111°E﻿ / 39.91647222; 116.39061111
  (למפת בייג'ינג מוגדלת) חביי טיינג'יןהיכל ההרמוניה המרכזית(למפת בייג'ינג רגילה) חביי טיינג'יןהיכל ההרמוניה המרכזית
 
היכל ההרמוניה המרכזית (בסינית: 中和殿; בפין-יין: Zhōng Hé Diàn) הוא האולם הקטן מבין שלושת האולמות של בתי הדין החיצוניים שבתוך "העיר האסורה" שבסין. הוא נבנה בשנת 1420, וגובהו 29 מטרים.
האולם קטן יותר משני האולמות הנוספים, היכל ההרמוניה העליונה והיכל שימור ההרמוניה. הוא בצורת ריבוע, והוא שימש למנוחת קיסרי שושלת מינג וקיסרי שושלת צ'ינג לפני טקסים חשובים ובמהלכם.
בבסיס ההיכל יש חור ניקוז בצורת ראש דרקון סיני. כשיורד גשם, ראש הניקוז מרסס מים יחד ליצירת נוף של "אלף דרקונים יורקים מים".
הערות שוליים

↑  The Palace Museum. "中和殿 (Hall of Central Harmony)" (בסינית). אורכב מ-המקור ב-2007-05-30. נבדק ב-2007-07-25.
↑  探秘紫禁城之千龙吐水 云龙石雕，乐途旅游网，2009-11-11 (אורכב 05.01.2010 בארכיון Wayback Machine) (הקישור אינו פעיל, 13 בנובמבר 2019)
ערך זה הוא קצרמרבנושא סין ובנושא מוזיאונים. אתם מוזמנים לתרום לוויקיפדיה ו.
הופמן 2CV

| --- | --- |

Hoffmann 2CV
 מאפיינים כלליים
 נקרא גם:  Citroen 2cv Hoffmann
 יצרן:  Wolfgang Hoffmann
 שנות ייצור:  1988–2007
 הרכבה:  גרמניה גרמניה
 אורך:  3,830 מ"מ
 רוחב:  1,620 מ"מ
 גובה:  1,600 מ"מ
 מפרט טכני
 מנוע:  2 צילינדרים 597 סמ"ק המפיק 28 כ"ס
 הילוכים:  תמסורת ידנית  - 4 מהירויות
 קשר:  סיטרואן 2CV
 מעצב:  Wolfgang Hoffmann
הופמן 2CV (בגרמנית: Hoffmann 2CV) היא מכונית קבריולה, קטנה, מתוצרת Wolfgang Hoffmann אשר יוצרה בין השנים 1988–2007 בגרמניה.
דגם הופמן 2CV התבסס על דגם סיטרואן 2CV מתוצרת קונצרן הרכב הצרפתי סיטרואן, וגם מאוד דמה לדגם ה"סיטרואן 2CV" חיצונית.
מפעל ייצור הרכב בניהולו של "Wolfgang Hoffmann " מוקם בעיר "Hohenfurch" (אנ') במדינת בוואריה ששייכת לרפובליקה הפדרלית של גרמניה.
דגמי "הופמן 2CV"  מוגדרים כ"Kit car" (אנ').  הווה אומר שמערכות מכניות גדולות כמו מנוע ותיבת הילוכים ועוד רכיבים בסיסים כגון: דיפרנציאל, מתלים, בלמים וכדומה מקורם ביצרני כלי רכב אחרים ובספקים אחרים.
נתונים

2 דלתות
2 נוסעים
מרכב דגם "הופמן 2CV" עשוי מפיברגלס
מסגרת פלדה
2 חלונות צד
יוצרו 250 יחידות
תמונות

"הופמן 2CV"
"הופמן 2CV"
"הופמן 2CV"
"הופמן 2CV"
"הופמן 2CV"
"הופמן 2CV"
ראו גם

סיטרואן 2CV
הערות שוליים

↑  דגם "הופמן 2CV" hoffmann2cv.de/en
↑  דגם "הופמן 2CV" revolvy
↑  "הופמן 2CV" citrobe.org/hoffm.htm
↑  "הופמן 2CV"  taketotheroad.co.uk/ebay-find-1985-citroen-2cv-hoffmann-convertible
הופס

| --- | --- |

סמליל האתר
 סוג:  אתר אינטרנט
 תקופת הפעילות:  2005–הווה (כ־19 שנים)
 http://www.hoops.co.il/
 
Hoops הוא פורטל אינטרנט ישראלי שעוסק בספורט ובמיוחד ב-ליגת ה-NBA שנוסד בשנת 2005, והוא בין אתרי הכדורסל המובילים בישראל על פי נתוני הגלישה.
מדורים

נוסף על הסיקור העיקרי של ליגת ה-NBA, המגזין גם כותב על נושאים נוספים כגון ליגות המכללות (בעיקר כדורסל), כדורסל עולמי, כדורגל, טניס, אופניים, סנוקר, פוטבול, כדור בסיס, שחמט וענפי ספורט שונים. האתר מסקר תחרויות חשובות גם בענפים שלא זוכים לסיקור קבוע באתר כמו אתלטיקה קלה, שחייה, גולף, אגרוף ועוד. מגוון הענפים המסוקרים בא לידי ביטוי במדור "אירועי דיומא".
מדור מרכזי באתר הוא טוריו הקבועים (בדרך כלל יומיים) של מנחם לס, פרופסור לביומכניקה ועיתונאי ספורט, הנקראים "מעורב הופס". הטורים כוללים חדשות שוטפות מליגת ה-NBA ומעולם הספורט בכלל, יחד עם סיפורים ותמונות מעברו של לס ושל הליגה ונושאים מתחלפים שונים, ולעיתים אף פינת טבע.
כן ישנם מדורים מיוחדים שאינם קבועים כל הזמן אלא בתקופות של פגרות וכדומה כמו "עובדות וסיפורי NBA" על סיפורים מהעבר על שחקנים או קבוצות, ובכל קיץ מריץ האתר "פרויקט קיץ" של סדרת כתבות בנושא מסוים הקשור לליגת ה-NBA. כך למשל, בקיץ 2019 הנושא היה "שחקנים שאסור לשכוח" על שחקנים שלא היו כוכבים גדולים אך הייתה להם תרומה חשובה לקבוצתם או בעלי סיפור חיים מעניין וכדומה, ובקיץ 2021 הנושא היה "לבחור מחדש" את דראפט ה-NBA בטווח השנים 1984-2018.